寄晁同年
作者：張詠
朝代：宋

paragraphs: 昔同白日昇穹碧，還同水國司民籍。
三年不見頻寄書，兩月相過忘行役。
桃花江上雪霏霏，黄鶴樓中風力微。
幽勝逼人魂欲飛，此時不醉無與歸。
人間美事應有主，別馬蹄霑邊塞土。
南樓一望心凄迷，昨夜疏簷滴寒雨。
休誇筆力敺真風，勿憶雲山千萬重。
但偶西風一行雁，殺青相問莫辭慵。